বেঙ্গালুরুতে বায়ু সেনার ইঞ্জিনিয়ারের আত্মহত্যা, ২৪ তলা থেকে ঝাঁপ

ওয়েবডেস্ক- বেঙ্গালুরুতে (Bengaluru) বায়ু সেনা ইঞ্জিনিয়ারের (Air Force Engineer) আত্মহত্যা, ২৪ তলা থেকে মরণঝাঁপ। লোকেশ একজন বিমান বাহিনীর একজন ইঞ্জিনিয়ার। বেঙ্গালুরুতে প্রেস্টিজ জিন্দাল সিটি অ্যাপার্টমেন্টের (Prestige Jindal City Apartments) ২৪ তলা থেকে লাফিয়ে আত্মহত্যা করেন বলে পুলিশ সূত্রে খবর। রবিবার সন্ধ্যায় এই ঘটনা ঘটে। পুলিশ জানিয়েছে, ২৫ বছর বয়সি ওই ইঞ্জিনিয়ারের নাম লোকেশ প্রবণ কৃষ্ণ (Lokesh Pavan Krishna)।

যিনি হালাসুরু মিলিটারি কোয়ার্টারে থাকতেন। পুলিশ জানিয়েছে, লোকেশ গত সন্ধ্যায় তার বোন লক্ষ্মীর সঙ্গে দেখা করতে গিয়েছিল, যেখানে কোনও কারণে বোনের সঙ্গে অশান্তি হয়। এর পরেই ২৪ তলা থেকে লাফ দেয় লোকেশ। দেহ উদ্ধার করে নেলামঙ্গলা সরকারি হাসপাতালে পাঠিয়েছে। একটি মামলা দায়ের করা হয়েছে, এবং পুলিশ বিষয়টি তদন্ত করছে।

আরও পড়ুন- E-20 পেট্রল নিয়ে কাঠগড়ায় গড়কড়ি!

একই রকম একটি ঘটনায়, আগস্টের শুরুতে দক্ষিণ বেঙ্গালুরুর সুদ্দাগুন্তেপাল্যায় ২৭ বছর বয়সী এক প্রযুক্তিবিদকে তার বাড়িতে ঝুলন্ত অবস্থায় পাওয়া যায়। তার বাবা মায়ের অভিযোগ যৌতুকে জন্য বার বার চাপ দেওয়ার জন্য মেয়ের মৃত্যু হয়েছে। শিল্পা প্রায় আড়াই বছর ধরে প্রাক্তন সফটওয়্যার পেশাদার প্রবীণের সঙ্গে বিবাহ বন্ধনে আবদ্ধ ছিল, তাদের ১৮ মাস বয়সী একটি সন্তানও রয়েছে। শিল্পার বাবা-মায়ের দায়ের করা অভিযোগ অনুযায়ী, বিয়ের সময় প্রবীণের পরিবার প্রথমে নগদ ১৫ লক্ষ টাকা, ১৫০ গ্রাম সোনার গয়না এবং আসবাবপত্র চেয়েছিল। এই দাবিগুলি পূরণ করা সত্ত্বেও, শিল্পার শ্বশুরবাড়ির লোকেরা বিয়ের পরে অতিরিক্ত টাকা এবং বহুমূল্য সামগ্রীর জন্য চাপ দিত। পরিবারের দাবি, যৌতুকের জন্য বারবার কটূক্তি এবং মানসিক নির্যাতনের কারণে শিল্পা আত্মহত্যা করেছে।

দেখুন আরও খবর-